Μαρούσι, 3 Οκτωβρίου 2016

**ΑΝΑΚΟΙΝΩΣΗ**

Η ΟΤΕ Α.Ε. ανακοινώνει τη διάθεση των προγραμμάτων 12μηνης δέσμευσης, τα οποία αφορούν αποκλειστικά στο ειδικό κοινό των φοιτητών Τριτοβάθμιας Εκπαίδευσης.

|  |  |  |
| --- | --- | --- |
| **ΠΡΟΓΡΑΜΜΑ** | **ΜΗΝΙΑΙΑ ΤΕΛΗ(Μήνες 01-12)** | **ΜΗΝΙΑΙΑ ΤΕΛΗ (Από τον 13ο μήνα και μετά)**  |
| COSMOTEHome Double Play Student 24 S | 17,90 € | 28,90 € |
| COSMOTEHome Double Play Student 30 S | 23,90 € | 34,90 € |
| COSMOTEHome Double Play Student 50 S | 28,90 € | 39,90 € |

**Οι Δικαιούχοι του Προγράμματος ορίζονται από την OTE A.E. και πρέπει: (α)** να είναι Φοιτητές σε Ελληνικά Ιδρύματα της Τριτοβάθμιας Εκπαίδευσης, **(β)** να διαμένουν νόμιμα στην Ελλάδα και έχουν συμπληρώσει το 18ο έτος, **(γ)** να βρίσκονται στα βασικά χρόνια φοίτησης.

Συγκεκριμένα δικαίωμα συμμετοχής έχουν όσοι Φοιτητές (προπτυχιακοί, μεταπτυχιακοί, υποψήφιοι διδάκτορες και συμμετέχοντες σε πρόγραμμα Erasmus) είναι εγγεγραμμένοι σε: • AEI/TEI • Ιερατικές Σχολές • Στρατιωτικές και Αστυνομικές Σχολές • Σχολές Εμπορικού Ναυτικού & Λιμενικού Σώματος • Σχολές Πυροσβεστικής Ακαδημίας • Ελληνικό Ανοιχτό Πανεπιστήμιο • Δημόσια Ι.Ε.Κ. • Ιδιωτικά Ι.Ε.Κ., τα οποία λειτουργούν νόμιμα σύμφωνα με την εκάστοτε ισχύουσα νομοθεσία • Ιδιωτικά Πανεπιστήμια τα οποία λειτουργούν νόμιμα σύμφωνα με την εκάστοτε ισχύουσα νομοθεσία.

Κάθε Δικαιούχος δικαιούται ένα (1) ενεργό πρόγραμμα σε Τηλεφωνική Γραμμή OTE η οποία θα λειτουργεί στα στοιχεία του (ονοματεπώνυμο, ΑΦΜ κλπ.).

**ΣΤΑ ΠΑΡΑΠΑΝΩ ΜΗΝΙΑΙΑ ΤΕΛΗ ΠΕΡΙΛΑΜΒΑΝΟΝΤΑΙ:**

* **Βασικό μηνιαίο τέλος** τηλεφωνικής γραμμής με 1 Κανάλι Φωνής.
* **Ευρυζωνική πρόσβαση στο διαδίκτυο** ταχύτητας (αντίστοιχα) **έως 24 ή 30 ή 50 Mbps.**

Τα μηνιαία τέλη αυξάνονται κατά €5,54 για Τηλεφωνικές Γραμμές με 2 κανάλια φωνής (ευρυζωνική ή ISDN BRA).

Όλες οι κλήσεις προς σταθερά τηλέφωνα (αστικά και υπεραστικά) θα χρεώνονται με ενιαία τιμή 0,0605€/λεπτό και βήμα χρέωσης το λεπτό. Τυχόν κλάσμα λεπτού, σε κάθε κλήση, θα υπολογίζεται ως ακέραιο λεπτό.

Όλες οι κλήσεις προς εθνικά κινητά θα χρεώνονται με ενιαία τιμή 0,1311 €/λεπτό και βήμα χρέωσης το λεπτό. Τυχόν κλάσμα λεπτού, σε κάθε κλήση, θα υπολογίζεται ως ακέραιο λεπτό.

Με την παροχή κάθε προγράμματος ο Πελάτης (Δικαιούχος Φοιτητής) δεσμεύεται με υπογραφή σύμβασης 12μηνης ελάχιστης διάρκειας παραμονής σε αυτό. Σε περίπτωση υπαναχώρησής του πριν τη λήξη της 12μηνης ελάχιστης διάρκειας παραμονής, επιβάλλεται για το κάθε ένα από τα ανωτέρω προγράμματα εφάπαξ τέλος αποδέσμευσης βάσει του παρακάτω:

|  |  |
| --- | --- |
| **ΠΡΟΓΡΑΜΜΑ** | **Τέλος Αποδέσμευσης** |
| COSMOTEHome Double Play Student 24 S | 100,80 € |
| COSMOTEHome Double Play Student 30 S | 126,02 € |
| COSMOTEHome Double Play Student 50 S | 126,02 € |

Οι τιμές συμπεριλαμβάνουν ΦΠΑ 24%.

H ημερομηνία έναρξης ισχύος όλων των ανωτέρω προγραμμάτων θα είναι η **3/10/2016 και ώρα 00:00.**

Περισσότερες πληροφορίες στο [www.cosmote.gr](http://www.cosmote.gr)/fixed, στο 13888 ή στο Δίκτυο Καταστημάτων COSMOTE - ΓΕΡΜΑΝΟΣ.